Na osnovu člana 30 i 33 Zakona o radu ( ‘ Službeni glasnik RS ’ br. 24/05 i 61/05 ) i člana 9 Pravilnika o radu ELKOMERC SISTEM doo Beograd , Bulevar Kralja Aleksandra 224 , dana 01. 04. 2012. godine , zaključuje se : Ugovor O Radu
Ovaj Ugovor o radu zaključuju :
1. „ ELKOMERC SISTEM “ d.o.o. koju zastupa direktor Tomić Verica ( u daljem tekstu “ Poslodavac ” ) i
2. Pešić Ana iz Beograda , Ranka Miljića br. 33 , JMBG 310985715156 po zanimanju prodavac ( u daljem tekstu “ Zaposleni “ )
Član 1.
Predmet ovog Ugovora je regulisanje međusobnih prava i obaveza iz oblasti rada i radnog odnosa između Poslodavca i Zaposlenog , a u skladu sa Zakonom o radu ( ‘ Službeni glasnik RS ’ br. 24/05 i 61/05 ) i Pravilnikom o radu ELKOMERC SISTEM doo Beograd .
Na prava , obaveze i odgovornosti koje nisu uređene ovim Ugovorom , neposredno se primenjuju odredbe Zakona o radu i Pravilnika o radu Poslodavca .
Član 2.
Ovaj Ugovor reguliše prava i obaveze ugovornih strana iz radnog odnosa i zaključuje se na neodređeno vreme .
Ugovorne strane saglasno konstatuju da je Zaposleni zasnovao radni odnos kod Poslodavca 01. 04. 2012. godine .
Član 3.
U cilju zaključenja ovog Ugovora , Poslodavac upoznaje Zaposlenog sa njegovim pravima , obavezama i odgovornostima utvrđenim ovim Ugovorom , kao i sa uslovima rada i visinom zarade .
Član 4.
Zaposleni će obavljati poslove u prostorijama preduzeća ELKOMERC SISTEM doo .
Član 5.
Zaposleni će obavljati poslove na poziciji direktora .
Delokrug poslova Zaposlenog na ovoj poziciji je :
- Kontaktira sa klijentima ,
- Prodaje robu ,
- Vodi računa o robi .
Član 6.
Radni dan traje osam sati , uključujući i odmor u toku rada .
Radno vreme je svakog dana u dve smene od 9 do 17 časova i 13 do 21 časova od ponedeljka do petka .
Svaka druga subota je radna .
U slučaju povećanja obima posla , odnosno nastale potrebe da se u određenom roku završi posao koji nije planiran , van redovnog obima posla , Zaposleni je obavezan da na zahtev Poslodavca radi duže od punog radnog vremena ( prekovremeni rad ) u skladu sa zakonom i Pravilnikom o radu Poslodavca .
Radna nedelja ima pet dana sa ukupnim radnim vremenom u trajanju od 40 časova .
Neradni dani su subota i nedelja .
Član 7.
Zaposleni ima pravo na dnevni odmor u toku radnog vremena u trajanju od 30 minuta i smatra se delom dnevnog radnog vremena .
Zaposleni ima pravo na odmor između dva uzastopna radna dana i nedeljni odmor u skladu sa zakonom i Pravilnikom o radu .
Član 8.
Zaposleni ima pravo na 20 radnih dana godišnjeg odmora .
Zaposleni može koristiti godišnji odmor u dva dela .
Ako Zaposleni koristi godišnji odmor u delovima , prvi deo koristi u trajanju od najmanje tri ( 3 ) radne nedelje u toku kalendarske godine , a drugi deo najkasnije do 30. juna naredne godine .
Član 9.
Zaposleni ima pravo na plaćeno odsustvo u ukupnom trajanju do sedam ( 7 ) radnih dana u toku kalendarske godine i to u sledećim slučajevima :
1 ) sklapanje braka 3 radna dana
2 ) porođaj supruge 3 radna dana
3 ) teža bolest člana uže porodice 3 radna dana
4 ) u slučaju velike štete koja zadesi imovinu Zaposlenog ( elementarne nepogode , požar , poplava zemljotres ) do 4 radna dana
5 ) za polazak deteta Zaposlenog u jasle , vrtić i prvi razred osnovne škole
Pored prava na odsustvo iz stava 1 ovog člana Zaposleni ima pravo na plaćeno odsustvo još :
1 ) pet ( 5 ) radnih dana zbog smrti člana uže porodice
2 ) dva ( 2 ) radna dana za svaki slučaj dobrovoljnog davanja krvi , izuzimajući dan davanja krvi
U slučaju smrti člana uže porodice , zaključenja braka , porođaja supruge i davanja krvi , Zaposleni ima pravo na plaćeno odsustvo bez obzira što je koristio odsustvo po bilo kom osnovu iz stava 1 i 2 ovog člana .
Članovima uže porodice u smislu st. 1 , 2 i 3 ovog člana smatraju se bračni drug , deca , braća , sestre , roditelji , usvojilac , usvojenik , staratelj i druga lica koja žive u zajedničkom porodičnom domaćinstvu sa Zaposlenim .
Plaćeno odsustvo Zaposleni ima pravo da koristi isključivo u vreme nastanka događaja koji predstavljaju osnov za korišćenje tog odsustva .
Član 10.
Poslodavac može Zaposlenom odobriti korišćenje neplaćenog odsustva u trajanju do 30 dana iz veoma važnih privatnih razloga Zaposlenog .
Za vreme odsustvovanja sa rada u smislu stava 1. ovog člana , Zaposlenom miruju prava i obaveze iz radnog odnosa .
Član 11.
Neto lični dohodak zaposlenog je 21.300,00 ( koju sačinjava neto LD od 21160,00 i naknada za topli obrok i regres za godišnji odmor i naknada za minuli rad 0,4% za svaku godinu radnog staža ) .
Član 12.
Zaposleni ima pravo na naknadu troškova dnevnog dolaska i odlaska sa posla u visini pretplatne karte .
Za vreme službenog putovanja po nalogu Poslodavca , Zaposlenom će biti nadoknađeni svi troškovi proistekli iz posla za koje priloži odgovarajuće račune , kao i svi troškovi samog poslovnog putovanja .
Zaposleni ima pravo na naknadu troškova za vreme provedeno na službenom putovanju u inostranstvu pod uslovima , na način i u visini utvrđenoj propisima koji regulišu ovu materiju .
Član 13.
Poslodavac je dužan da obezbedi propisane uslove zaštite na radu u skladu sa zakonskim propisima koji regulišu zaštitu na radu i to u skladu sa prirodom procesa rada Poslodavca .
Poslodavac je dužan da Zaposlenom obezbedi odgovarajuća sredstva lične zaštite na radu i da ga obuči za siguran rad na poslovima koje treba da obavlja .
Poslodavac je odgovoran za sprovođenje i unapređenje zaštite na radu .
Zaposleni je dužan da se pridržava propisanih mera zaštite na radu .
Član 14.
Osim za potrebe posla , Zaposleni nema pravo da koristi , obznani ili razmeni poslovne tajne niti bilo kakve poverljive informacije , do kojih može doći ili mu mogu biti predočene za vreme rada kod Poslodavca .
Ova zabrana ostaje na snazi i posle prestanka radnog odnosa Zaposlenog kod Poslodavca , osim ako se radi o informacijama za koje je Zaposleni po zakonu obavezan da saopšti .
Zaposleni je dužan da obavesti Poslodavca o bilo kom događaju ili delu koje je rezultiralo ili može rezultirati nanošenjem štete Poslodavcu od strane trećih lica , ukoliko je delo učinjeno za vreme rada Zaposlenog kod Poslodavca .
Član 15.
Zaposlenom , u skladu sa Zakonom o radu , može prestati radni odnos i u sledećim slučajevima :
1 ) istekom roka na koji je zasnovan ;
2 ) kad Zaposleni navrši 65 godina života ;
3 ) sporazumom između Poslodavca i Zaposlenog , na način predviđen Zakonom o radu ; otkazom ugovora o radu od strane Zaposlenog , na način predviđen Zakonom o radu i Pravilnikom o radu ;
4 ) Otkazom ugovora o radu od strane Poslodavca , ako za to postoji opravdani razlog koji se odnosi na radnu sposobnost Zaposlenog , njegovo ponašanje ili potrebe Poslodavca , i to :
a ) ako Zaposleni ne ostvaruje rezultate rada , odnosno nema potrebna znanja i sposobnosti za obavljanje poslova na kojima radi ;
b ) ako Zaposleni svojom krivicom učini povredu radne obaveze utvrđene Pravilnikom o radu ili ovim Ugovorom o radu i ako Zaposleni ne poštuje radnu disciplinu , odnosno ako je njegovo ponašanje takvo da ne može da nastavi rad kod Poslodavca .
Ozbiljne povrede radne obaveze i discipline na radu su :
• neopravdano izostajanje sa rada 5 radnih dana ;
• odbijanje potrebne saradnje sa drugim Zaposlenima zbog lične netrpeljivosti i drugih neopravdanih razloga ,
• zloupotreba položaja i prekoračenje datog ovlašćenja ,
• manjak ili višak nastao prilikom popisa ,
• povreda propisa o zaštiti na radu i zaštiti od požara ,
• neovlašćeno odavanje poslovne , službene ili druge tajne utvrđene zakonom , opštim aktom i ovim Pravilnikom
c ) ako Zaposleni učini krivično delo na radu ili u vezi sa radom ;
d ) ako usled tehnoloških , ekonomskih ili organizacionih promena prestane potreba za obavljanjem određenog posla ili dođe do smanjenja obima posla ;
5 ) U drugim slučajevima predviđenim Zakonom o radu , i Pravilnikom o radu Poslodavca sa ili bez saglasnosti Zaposlenog .
Član 16.
Zaposleni je odgovoran za štetu koju je na radu ili u vezi sa radom namerno ili krajnjom nepažnjom prouzrokovao Poslodavcu , u skladu sa zakonom .
Postojanje štete , njenu visinu , okolnosti pod kojima je nastala , ko je štetu prouzrokovao i kako se naknađuje , utvrđuje Poslodavac u skladu sa internim pravilima .
Zaposleni koji je u radu ili u vezi sa radom , namerno ili krajnjom nepažnjom prouzrokovao štetu trećem licu , a koju je nadoknadio Poslodavac , dužan je da Poslodavcu , naknadi iznos isplaćene štete .
Za sva pravna pitanja koja mogu da proisteknu na osnovu ovog Ugovora odnosno rešavanje eventualnih sporova , biće nadležan sud u Beogradu .
Član 17.
Ugovorne strane su saglasne da ovaj Ugovor može biti izmenjen samo ako se i Poslodavac i Zaposleni saglase sa tim promenama .
Aneks ovog Ugovora mora biti sačinjen u pismenoj formi .
Član 18.
Ovaj ugovor sačinjen je u dva istovetna primerka , po jedan za Poslodavca i Zaposlenog
Član 19.
Poslodavac i Zaposleni su saglasni da ovaj Ugovor stupa na snagu dana 01. 04. 2012. godine .
U Beogradu 01. 04. 2012. godine .
Zaposleni Za Poslodavca
_____________________________ _______________ ______________